**Pályázati felhívás**

**Ősi Község Önkormányzata pályázatot hirdet szakmai koordinátor munkakör betöltésére**

**Feladatok:**

* az EFOP 1.5.2-16-2017-00010 kódszámú, „Humán szolgáltatások fejlesztése térségi szemléletben” tárgyú felhívásra megvalósuló pályázat (a továbbiakban: projekt) szakmai megvalósításához szükséges feladatok koordinálása;
* A pályázó településén a programokra épülve biztosítja az azokkal kapcsolatos felvilágosítást, tájékoztatást.
* Kapcsolattartás a helyi civilekkel, ifjúsággal, gyermekekkel, szüleikkel, számukra rendszeres tájékoztatás nyújtása a projektben tervezett tevékenységekkel, rendezvényekkel kapcsolatban.
* Együttműködés az Óvodával, Iskolával, közösségi színterekkel.
* Rendezvények előkészítése, szervezése, szakma felügyelete és azok lebonyolításában való részvétel.
* A projekt által indukált további önkormányzati feladatoknak az elvégzése.
* Asszisztensi – adminisztrációs feladatokat lát el.
* Koordinálja a település és a projekt szolgáltatásait, a projekt szakmai megvalósítóinak tevékenységét.
* Feladatát képezi a projekt kommunikációja, a projekt indikátorainak, szakmai mutatóinak adminisztrációja.
* Szoros együttműködik és rendszeres egyeztetéseket folytat a projektmenedzsment szervezettel.
* A feladatköréhez kapcsolódó jogszabályi előírásokat, határidőket, belső szabályozást köteles betartani.
* Elvégez minden további feladatot, amelyekkel a munkáltatója megbízza és összhangban van a projekt végrehajtása érdekében kiadott jogszabályokkal, IH közleményekkel, utasításokkal és iránymutatásokkal.
* Vonatkozó jogszabályok naprakész ismeret és alkalmazása a gyakorlatban.
* Közreműködik és felelősséggel tartozik a projekt eredményes szakmai megvalósításáért.
* Közreműködik a projekt szakmai tervezési és operatív szakmai megvalósítási munkájában.
* Közreműködik a projekt szakmai megvalósítását érintő beszerzésekben.
* Kapcsolatot tart a külső szakértőkkel.
* Megfelelő minőségben elkészíti a projekthez szükséges beszámolókat, előterjesztéseket.
* Nyomon követi a projekt szakmai előrehaladásának terv szerinti megvalósulását, az eltérések feltárása, a saját hatáskörben kezelhető eltérések esetében a szükséges beavatkozások megtétele.

**Elvárt képességek:**

* etikus magatartás;
* pontosság, precizitás;
* teherbírás;
* jó szervező-, kapcsolatteremtő- és tárgyalókészség;
* stressz-tűrő képesség és hatékony időgazdálkodás;
* logikus gondolkodásmód, önálló problémamegoldó képesség;
* szakmai igényesség;
* megbízhatóság;
* empátia.

**Feltételek:**

* magyar állampolgárság,
* cselekvőképesség,
* büntetlen előélet.

**Előny:**

* költségvetési szervnél, legalább 1 éves uniós támogatásból megvalósuló projekt vonatkozásában szerzett tapasztalat;
* B kategóriás jogosítvány.

**Jogviszony:** A munka törvénykönyvéről szóló 2012. évi I. törvény rendelkezései szerint, 3 hónapos próbaidő kikötésével.

**Foglalkoztatás időtartama:** határozott idejű, projekt megvalósítási időszakára, 2019. december 31-ig terjedő időtartamra.

**Foglalkoztatás jellege**: teljes munkaidő (napi 8 óra)

**Munkavégzés helye**: Ősi Község Önkormányzata (8161 Ősi, Kossuth L. u. 40.)

**Jelentkezés**: személyesen az Ősi Polgármesteri Hivatalban (8161 Ősi, Kossuth L. u. 40.), vagy írásban ugyanitt, e-mailben a [ph.osi@invitel.hu](mailto:ph.osi@invitel.hu) e-mail címen

**Jelentkezéshez csatolandó:**

* fényképes, részletes önéletrajz
* motivációs levél,
* végzettségekről, szakképzettségekről szóló okiratok másolata,
* nyilatkozat a büntetlen előéletről,
* hozzájáruló nyilatkozat arról, hogy a pályázatot az elbírálásban részt vevő személyek megismerjék,
* hozzájáruló nyilatkozat arról, hogy a pályázó a pályázati anyagban foglalt személyes adatainak – a pályázati eljárással összefüggésben szükséges – kezeléséhez hozzájárul.

**Jelentkezési határidő:** 2018. március 10.

**A munkakör betölthető:** legkorábban 2018. március 16-ától

A munkáltatóval kapcsolatos további információ a [www.osikozseg.hu](http://www.osikozseg.hu) honlapon található.